MEGÁLLAPODÁS

– a napi karbantartást meghaladó egyes munkálatok költségeinek rendezéséről –

amely létrejött

egyrészről Balatonberény Község Önkormányzata (székhely: 8649 Balatonberény, Kossuth tér 1.; törzskönyvi nyilvántartási száma: 731443; adóigazgatási azonosító száma:   
15731443-2-14; képviseletében eljár: Druskoczi Tünde polgármester önállóan) mint Bérbeadó – a továbbiakban – Bérbeadó,

másrészről a BALATONTOURIST Idegenforgalmi és Kereskedelmi Korlátolt Felelősségű Társaság (székhely: 8200 Veszprém, Levendula utca 1.; nyilvántartja: Veszprémi Törvényszék Cégbírósága; nyilvántartási szám (cégjegyzékszám): 19-09-518365; adószám: 10320763-2-19; statisztikai számjel: 10320763-5530-113-19; képviseletében eljár: Détári-Szabó Ádám ügyvezető önállóan) mint Bérlő – a továbbiakban – Bérlő,

-továbbiakban Bérebadó és Bérlő együttesen: Felek között alulírott helyen és napon az alábbi feltételek szerint.

I. Előzmények

I./1. Felek rögzítik, hogy közöttük Balatonebrényben, 2024. június 27. napján bérleti szerződés jött létre a Bérbeadó kizárólagos, 1/1 arányú tulajdonában álló, a Balatonberény, belterület 660/15 hrsz.-ú számon felvett és nyilvántartott, természetben a 8649 Balatonberény, Hétvezér utca 2. szám alatt található, 5.4932 ha alapterületű, „Kivett strandfürdő, üzletek és kemping megnevezésű” ingatlan (a továbbiakban: Ingatlan) tárgyában, amely ingatlanon a Bérlő a „Balatonberény Naturista Strand és Camping” elnevezésű kempinget üzemelteti.

I./2. Felek azt is rögzítik, hogy a Bérlő az Ingatlan területén a Bérbeadó tudomásával és jóváhagyásával a napi karbantartást meghaladó egyes munkálatok végzett, amelyek a következők:

* Motel külső burkolat javítása és festése
* Motel tető csere

I./3. Felek rögzítik, hogy Bérlő által az I./2. pontban rögzített munkák igazoltan megtéríttet ellenértékei a következő:

|  |  |
| --- | --- |
| JOGCÍM | ÖSSZEG (BRUTTÓ) |
| Motel külső burkolat javításának és festésének anyag és munkadíja | 1.142.122, -Ft |
| Motel tető cseréjének anyag és munkadíja | 6.353.457, -Ft |
| ÖSSZESEN | 7.495.579, -Ft |

I./4. Felek kölcsönösen tárgyalásokat kezdeményeztek egymással a napi karbantartást meghaladó egyes munkálatok költségeinek Bérbeadó részéről Bérlő irányába történő rendezése érdekében, melynek eredményeként az alábbiakban állapodnak meg.

I./5. A Bérbeadó a jelen megállapodás aláírásával feltétlenül és visszavonhatatlanul elismeri, hogy az I./2. pontban részletezett munkálatokat a Bérlő elvégeztette és ezen munkálatok I./3. pontban részletezett ellenértékét a kivitelezőknek megtérítette, ily módon Bérbeadónak az I./3. pontban meghatározott, a napi karbantartást meghaladó egyes munkálatok költségeinek a Bérleti szerződés 5.12 pontja szerint a bérletidíj 20%-áig összeget megtérít a Bérlő részére. A Bérbeadó kijelenti továbbá, hogy Bérlő jelen Megállapodás szerinti követelését sem jogalapja, sem összegszerűsége, sem összetétele tekintetében nem vitatja.

III. Fizetési megállapodás

III./1. Bérbeadó a jelen megállapodás aláírásával kötelezettséget vállal arra, hogy az I./3. pont szerinti a bérletidíj 20%-i teljes összegét a Bérlő által – 2025.06.30-i fizetési határidővel – kiállított külön számla alapján megfizeti a Bérlő részére. A számla alapját a 2025.évi bérletidíj: 20.000.000 Ft+ÁFA + alkalmazott inflációs index képezi.

III./2. Bérlő a jelen megállapodás aláírásával kötelezettséget vállal arra, hogy a III. /1. pont szerinti számláját a jelen megállapodás aláírást követő 8 (nyolc) napon belül kiállítja és megküldi a Bérbeadó részére.

IV. Vegyes rendelkezések

IV./1. Felek kijelentik, hogy mindketten Magyarországon bejegyzett jogi személyiséggel rendelkező jogalanyok és képviselőik rendelkeznek a jelen megállapodás aláírásához szükséges a Polgári Törvénykönyvről szóló 2013. évi V. törvény (a továbbiakban: Ptk.) szerinti felhatalmazással.

IV./2. A jelen megállapodás a Felek általi aláírás napján lép hatályba, abban az esetben, ha a Felek nem egyidőben írják alá a jelen megállapodást, úgy az az utoljára aláíró Fél aláírásának napján lép hatályba.

IV./3. Felek kifejezetten és visszavonhatatlanul kijelentik, hogy jelen megállapodásban nem részletezett kérdések tekintetében a magyar jog rendelkezéseit alkalmazzák, így különösen a mindenkor hatályos Ptk. szabályait tartják irányadónak.

IV./4. Felek rögzítik, hogy amennyiben jelen megállapodás bármelyik rendelkezése érvénytelen lenne, vagy utóbb azzá válik, úgy az a Megállapodás többi rendelkezésének érvényességét nem érinti, azok továbbra is érvényben maradnak.

IV./5. Felek a jelen megállapodást, – amely 2 (kettő) egymással mindenben megegyező, 2 (kettő) számozott oldalt tartalmazó példányban készült – elolvasás és értelmezés után, mint akaratukkal mindenben megegyezőt jóváhagyólag írják alá és annak egy-egy példányát átveszik, az átvétel tényét Felek aláírásukkal igazolják.

Kelt.: ……………, 2025. február… Kelt.: ……….., 2025. február…

|  |  |
| --- | --- |
| \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  Balatonberény Község Önkormányzata  képv.: Druskoczi Tünde polgármester  Bérbeadó | \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  BALATONTOURIST Kft.  képv.: Détári-Szabó Ádám ügyvezető  Bérlő |