**Általános indokolás**

A képviselő-testület a 25/2025. (II.14.) képviselő-testületi döntéssel kezdeményezte a Balatonberény Község Önkormányzata Képviselő-testületének a Balatonberény településkép védelméről szóló 10/2021. (VIII. 30.) önkormányzati rendelet (a továbbiakban: településképi rendelet) módosítását: a magyar építészetről szóló 2023. évi C. törvény, a településtervek tartalmáról, elkészítésének és elfogadásának rendjéről, valamint egyes településrendezési sajátos jogintézményekről szóló 419/2021. (VII.15.) Korm. rendelet (a továbbiakban: R419), valamint a természet védelméről szóló 1996. évi LIII. törvény rendelkezéseivel való összhang megteremtése érdekében.

A településképi rendelet módosításának véleményezése a központi digitális egyeztető felületen (E-TÉR) keresztül történt.

Az R419 63. § (1) bekezdése szerint a településképi rendelet módosításának egyeztetési eljárása 70/A. § szerinti speciális szabályok szerint történt.

Az R41970/A. §-a szerint a településképi rendelet módosítása – magasabb szintű jogszabállyal való összhang megteremtése érdekében – rendelkezés hatályon kívül helyezésére vagy módosítására irányul, akkor a véleményezési szakaszban csak az állami főépítész ad véleményt, a véleményezési szakasz kezdetétől számított 10 napon belül.

Fentiek alapján a településképi rendelet módosítására – mivel az a magasabb szintű jogszabállyal való összhang megteremtése érdekében történik – nem szükséges az R419-ben előírt partneri véleményezést lefolytatni.

A Somogy Vármegyei Kormányhivatal Állami Főépítészi Iroda az SO/08/00230-2/2025. iktatószám alatt a szakmai véleményét megadta, melyben módosításokkal elfogadásra javasolta a településképi rendeletet módosító rendelet-tervezetet.

A beérkezett vélemény kiértékelésre került, melyről összefoglaló jegyzőkönyv készült. A képviselő-testület a beérkezett véleményt megismerte és elfogadta, továbbá az összefoglaló jegyzőkönyv elfogadásával lezárta a véleményezési szakaszt.