Beszámoló a 2024-es év védőnői tevékenységről!

Ellátandó körzet: Balatonberény, Vörs községek, Csicsergő óvoda Balatonberény, Fonyód Mátyás Király gimnázium.

Gondozott családok száma: 46

Dohányzó család: 10

Csoportos egészségnevelés a területen/ alkalom: 5

Résztvevők száma: 37

Tanácsadási forgalom: 485

Összes családlátogatás: 277

Összes szaklátogatás: 339

Gondozott várandós száma: 16

Balatonberényben: 11

Gondozatlan várandós: 0

Egészségügyi ok miatt veszélyeztetett: 13

Dohányzó várandós: 0

Látogatások száma: 68

Tanácsadáson megjelenések száma: 140

Gyermekágyas látogatás: 42

Szült anyák száma: 9

A 2024-es év a változások éve volt szülészet-nőgyógyászati szempontból. Tavasszal bezárt a keszthelyi szülészet, aztán társadalmi nyomásra újra megnyílt. Október végén végérvényesen megszűnt a szülészet-nőgyógyászat. Balatonberény a Kaposi Mór Oktató Kórházhoz került szülészeti szempontból. A keszthelyi kórházban a szakellátás továbbra is működik. A várandósok labor, UH. vizsgálata itt zajlik (kivétel a 18. heti UH, azt Kaposváron végzik), NST-t papírforma szerint végeznek (azonban volt olyan eset, hogy NST-re is Kaposvárra kellett mennie a várandósnak heti gyakorisággal). Kaposváron végzik a 36. heti UH-t és a kenet levételt. Kérésre a főnővér megmutatja a szülőszobát, hogy ne idegen helyre menjen szülni az anya. A szült anyák visszajelzései alapján a szülészet dolgozói segítőkészek, figyelnek az anya jelzéseire, tiszteletben tartják a szülési tervet, ugyanakkor szükség esetén gyors segítséget nyújtanak. Összeségében elmondható, hogy minőségibb ellátásban részesülnek az anyák Kaposváron, viszont a távolság nem a legoptimálisabb.

Nővédelem:

Látogatások száma: 8

Tanácsadáson megjelenések száma: 0

A tanácsadóban végzett méhnyakszűrés: 0

Sajnos a méhnyakszűrés végzése nem engedélyezett a kórház részéről. Szűrőbuszokban gondolkodnak, amivel járnák a településeket. Ezügyben történt is felmérés, hogy ebben a formában részt vennénk e a szűrésekben.

Csecsemőgondozás:

Születés szám: 9

Balatonberényben: 8

Halvaszülés nem volt. Otthonszülés nem történt. Kora szülés: 1 Anyatejes táplálás 4 hónapos korig 55,5 %, 6 hónapos korig 55,5%. Az anyatejes táplálás népszerűsítésére tett lépések:

* tájékoztató kiadása
* helyes szoptatási technika elmondása, megmutatása
* fejés tanítása
* hámsérülés kezelése
* mérleg biztosítása
* táplálkozási tanácsok
* anyatejes nap tartása
* laktációs szaktanácsadás

Az anyatejes napról tanácsadás keretein belül emlékeztünk meg.

Kötelező szűrővizsgálatokat folyamatosan végzem, szülői kérdőívek kitöltésre kerülnek, erről a család másolatot kap, oltások nem maradtak el.

Védőnői látogatás száma: 111

Tanácsadáson megjelenés: 152

Egészségügyi ok miatt fokozottan gondozott: 1

MSzSz alkalom: 6

Megjelenések száma: 34

Marcaliból jön a gyerekorvos. Sajnos egyre kevesebben veszik igényben ezt a szolgáltatást. Szerencsésnek mondhatom a települést és magamat, mert csak ide jár ki a gyerekorvos a környékbeli települések közül.

1-3 éves gondozása:

Létszám: 19

Balatonberényben: 12

Látogatások száma: 65

Tanácsadáson megjelenés: 106

Hozzám általában 2 hetente, havonta jönnek tanácsadásra. A szakszolgálatnál lehetőség van Dévény tornára és TSMT tornára. Nagyon sok esetben iskolás korra a problémák rendeződnek, így nem indul hátránnyal a gyermek.

3-6 éves gondozás:

Létszám: 29

Balatonberényben: 22

Látogatások száma: 45

Tanácsadáson megjelenés: 53

Mivel a gyerekek óvodások nehéz összeegyeztetni a családlátogatásokat és a kötelező szűréseket. Általában reggel, ovi előtt végzem el a szűréseket. Az óvodában sok programot szerveznek, a szakemberek kijárnak az intézménybe, így a családok válláról nehéz terhet vesznek le a beutaztatás miatt. Fontosnak tartom hangsúlyozni, hogy a gyakorlás a gyerekekkel nem csak az óvoda feladata, a szülőnek is aktívan közre kell működnie.

Egészségnevelés, témák:

* Szülői tájékoztató a fejtetvességről
* Egészséges táplálkozás
* Személyi higiénia
* Baleset megelőzés
* Környezetvédelem

Tisztasági vizsgálat során élősködőt egy alkalommal sem találtam.

Az 5 éves kori adatlap kitöltése nagyon fontos, hiszen bármilyen probléma felmerül az iskolában, a szakszolgálat mindig ennek a másolatát kéri, bár mennyi idős a gyermek.

Gimnázium:

Beíratottak száma: 482 fő

Megvizsgáltak száma: 188 fő

Egészségnevelés 8 alkalommal volt.

Összes részt vevő: 677 fő

Tisztasági vizsgálat: 7 alkalommal volt

Megnézett: 195 fő

Témák:

* Személyes és társas kapcsolatok
* Egészséges táplálkozás
* Barátság, szerelem, párkapcsolat, családtervezés

Fogadó óra 6 alkalommal volt, ahol 7 fő keresett fel adott problémával.

Magas az elhízott gyerekek száma. Nő az emelkedett vérnyomásos személyek száma is. Keveset mozognak, rendszertelenül és egészségtelenül táplálkoznak. Nagyon sokat ülnek a számítógép előtt és ezzel arányosan nő a testsúlyuk. Több a hallásproblémás gyerek is, meglátszik az állandó fülhallgató használata. Sajnos egyre több a pszichiátriai gondozottak száma.

A szülők megszokták, hogy a Covid miatt látogatás hiányában Messengeren tartottuk a kapcsolatot. Többen ragaszkodnak ehhez a kapcsolati formához. Megváltoztak az igények, jobban szeretik, ha 2 hetente ők jönnek tanácsadásra mint, hogy én menjek családlátogatásra. Ez általános tendencia a többi kolléganő is erről számol be.

Alapszolgáltatási Központtal az együttműködésünk jó. 2024-ben 2 esetjelzést tettem, amiről a visszajelzést is megkaptam a megtett intézkedésekről. 6 alkalommal volt szakmaközi megbeszélés, ahol jelen voltam.

A többi intézményekkel az együttműködésem nagyon jó, folyamatosan tájékoztatjuk egymást.

2023.07.01-től a védőnői szolgálat munkáltatója a Kaposi Mór Oktató Kórház lett. Az anyag kiszállítás negyedévente történik, előzetes igény felmérés szerint. Általánosságban elmondható, hogy jó a kommunikáció a kórház és a védőnői szolgálat között. A mentor védőnők segítő készek.

Kérem, a Tisztelt Képviselő-testületet a beszámolóm elfogadására.

2025.03.05. Salamon E. Ágnes

védőnő