**Balatonberény Község Önkormányzata Képviselő-testületének .../.... (...) önkormányzati rendelete**

**Balatonberény településkép védelméről szóló 10/2021. (VIII. 30.) önkormányzati rendelet módosításáról**

[1] A rendelet célja a magyar építészetről szóló 2023. évi C. törvénynek a reklámok és plakátok elhelyezésének szabályairól szóló 102-107. §-ban foglaltakkal és Balatonberény Község Önkormányzata Képviselő-testületének a helyi jelentőségű természeti értékek védelméről szóló 10/2024.(XI.22) önkormányzati rendeletével való jogharmonizáció megteremtése.

[2] Balatonberény Község Önkormányzatának Képviselő-testülete a magyar építészetről szóló 2023. évi C. törvény 225. § (8) bekezdés 1. pontjában kapott felhatalmazás alapján, az Alaptörvény 32. cikk (1) bekezdés a) pontjában, a Magyarország helyi önkormányzatairól szóló 2011. évi CLXXXIX. törvény 13. § (1) bekezdés 1. pontjában, valamint a magyar építészetről szóló 2023. évi C. törvény 22. § (2) bekezdés a) és b) pontjaiban meghatározott feladatkörében eljárva, a településtervek tartalmáról, elkészítésének és elfogadásának rendjéről, valamint egyes településrendezési sajátos jogintézményekről szóló 419/2021. (VII.15.) Korm. rendelet alapján, a Somogy Vármegyei Kormányhivatal Állami Főépítészi Iroda véleményének kikérésével a következőket rendeli el:

**1. §**

A Balatonberény településkép védelméről szóló 10/2021. (VIII. 30.) önkormányzati rendelet bevezetője helyébe a következő rendelkezés lép:

„Balatonberény Község Önkormányzatának Képviselő-testülete a magyar építészetről szóló 2023. évi C. törvény 225. § (8) bekezdés 1. pontjában kapott felhatalmazás alapján, az Alaptörvény 32. cikk (1) bekezdés a) pontjában, a Magyarország helyi önkormányzatairól szóló 2011. évi CLXXXIX. törvény 13. § (1) bekezdés 1. pontjában, valamint a magyar építészetről szóló 2023. évi C. törvény 22. § (2) bekezdés a) és b) pontjaiban meghatározott feladatkörében eljárva, a településtervek tartalmáról, elkészítésének és elfogadásának rendjéről, valamint egyes településrendezési sajátos jogintézményekről szóló 419/2021. (VII.15.) Korm. rendelet alapján a következőket rendeli el:”

**2. §**

(1) A Balatonberény településkép védelméről szóló 10/2021. (VIII. 30.) önkormányzati rendelet 1. § (1) bekezdése helyébe a következő rendelkezés lép:

„(1) A magyar építészetről szóló 2023. évi C törvény és a településtervek tartalmáról, elkészítésének és elfogadásának rendjéről, valamint egyes településrendezési sajátos jogintézményekről szóló 419/2021. (VII. 15.) Korm. rendelet (a továbbiakban: R419) előírásait e rendelettel együtt kell alkalmazni.”

(2) A Balatonberény településkép védelméről szóló 10/2021. (VIII. 30.) önkormányzati rendelet 1. §-a a következő (1a) bekezdéssel egészül ki:

„(1a) E rendelet hatálya kiterjed Balatonberény közigazgatási területére, minden természetes és jogi személyre, jogi személyiséggel nem rendelkező szervezetre, aki, vagy amely építési tevékenységet folytat vagy reklámozási tevékenység keretében vállalkozást népszerűsítő reklámot helyez el, valamint épületeken berendezéseket *(háztartási méretű kiserőművek, klímaberendezések, elektromos berendezések)* helyez el.”

(3) A Balatonberény településkép védelméről szóló 10/2021. (VIII. 30.) önkormányzati rendelet 1. § (2) bekezdés g) pontja helyébe a következő rendelkezés lép:

*(A rendelet célja Balatonberény sajátos településképének társadalmi bevonás és konszenzus által történő védelme és alakítása)*

„*g)* az elhelyezhető gazdasági reklámnak nem minősülő, vállalkozást népszerűsítő reklám, mint cégérek, cég- és üzletjelzések számának, formai és technológiai feltételeinek, épületen való elhelyezhetőségének szabályozásával.”

(4) A Balatonberény településkép védelméről szóló 10/2021. (VIII. 30.) önkormányzati rendelet 1. § (4) bekezdés d) pontja helyébe a következő rendelkezés lép:

*(A településképi szempontból meghatározó területek megállapításának célja)*

„*d)* településképi szempontok figyelembevételével meghatározni a cégérekre, cég- és üzletjelzésekre vonatkozó szabályokat.”

(5) A Balatonberény településkép védelméről szóló 10/2021. (VIII. 30.) önkormányzati rendelet 1. § (5) bekezdés d) pontja helyébe a következő rendelkezés lép:

*(E rendelet mellékletei:)*

„*d)* 4. melléklet a helyi egyedi védelem alatt álló épületek (H1), a helyi egyedi védelem alatt álló homlokzatok (H2), a helyi egyedi védelem alatt álló objektumok (H3), a helyi védelmet jelző táblatípusok, és a helyi jelentőségű területi védelem területeinek (He) felsorolása,”

(6) A Balatonberény településkép védelméről szóló 10/2021. (VIII. 30.) önkormányzati rendelet 1. § (5) bekezdés i) pontja helyébe a következő rendelkezés lép:

*(E rendelet mellékletei:)*

„*i)* 9. melléklet a kifeszíthető transzparensek (közérdekű molinó) elhelyezésére szolgáló területek megnevezése,”

**3. §**

(1) A Balatonberény településkép védelméről szóló 10/2021. (VIII. 30.) önkormányzati rendelet 2. § 14. pontja helyébe a következő rendelkezés lép:

*(E rendelet alkalmazásában:)*

„*14.* közérdekű *molinó:* olyan reklámeszköz, amely a település életének valamely jelentős, vagy idegenforgalmi eseményéről nyújt közérdekű tájékoztatást,”

(2) A Balatonberény településkép védelméről szóló 10/2021. (VIII. 30.) önkormányzati rendelet 2. § 19. pontja helyébe a következő rendelkezés lép:

*(E rendelet alkalmazásában:)*

„*19.* *útbaigazító információ*s tábla*:* közérdekű információt nyújtó olyan közterületi jelzés, amelynek funkciója idegenforgalmi eligazítás, közösségi közlekedési szolgáltatásról tájékoztatás, vagy egyéb közérdekű tájékoztatás,”

(3) A Balatonberény településkép védelméről szóló 10/2021. (VIII. 30.) önkormányzati rendelet 2. §-a a következő 24. és 25. ponttal egészül ki:

*(E rendelet alkalmazásában:)*

„*24.* vállalkozást népszerűsítő reklám: cégtábla, cégér, cégfelirat, címtábla, megállító tábla, étlaptartó állvány, kínáló tábla, zászló, mobil zászló, üvegfelületek fóliázása.

*25.* irányjelző: út mellett álló tábla, amely jelzi, hogy a megjelölt létesítmények melyik irányban érhetők el, a közúti közlekedés szabályairól szóló 1/1975. (II.5.) KPM-BM együttes rendelet (a továbbiakban: KRESZ) 17. § (1) bekezdés x) pontja szerinti kialakítással”

**4. §**

A Balatonberény településkép védelméről szóló 10/2021. (VIII. 30.) önkormányzati rendelet 4. § (10) bekezdése helyébe a következő rendelkezés lép:

„(10) Az önkormányzatnak a helyi védelem alá helyezés, annak megszüntetése tényét épület, építmény vonatkozásában az ingatlan-nyilvántartásba be kell jegyezni.”

**5. §**

A Balatonberény településkép védelméről szóló 10/2021. (VIII. 30.) önkormányzati rendelet 5. § b) pontja helyébe a következő rendelkezés lép:

*(A helyi értékek védelme lehet)*

„*b)* területi védelem (**He**).”

**6. §**

A Balatonberény településkép védelméről szóló 10/2021. (VIII. 30.) önkormányzati rendelet VI. Fejezet címe helyébe a következő rendelkezés lép:

*„VI. Fejezet*

*CÉGÉREKRE, CÉG- ÉS ÜZLETJELZÉSKRE VONATKOZÓ SZABÁLYOK ”*

**7. §**

A Balatonberény településkép védelméről szóló 10/2021. (VIII. 30.) önkormányzati rendelet 26. alcím címe helyébe a következő rendelkezés lép:

**„26. Közterületen elhelyezett nem gazdasági célú reklámeszközre vonatkozó szabályok”**

**8. §**

(1) A Balatonberény településkép védelméről szóló 10/2021. (VIII. 30.) önkormányzati rendelet 27. § (2) bekezdése helyébe a következő rendelkezés lép:

„(2) Az (1) bekezdésben meghatározott információk az alábbiakon tehetők közzé:

*a)* közművelődési célú hirdetőoszlop,

*b)* közérdekű molinó,

*c)* önkormányzati hirdetőtábla,

*d)* útbaigazító információs tábla,

*e)* megállító tábla,

*f)* kínáló tábla,

*g)* irányjelző.”

(2) A Balatonberény településkép védelméről szóló 10/2021. (VIII. 30.) önkormányzati rendelet 27. § (5) bekezdése helyébe a következő rendelkezés lép:

„(5) Mobil zászló közterületen nem helyezhető el.”

**9. §**

A Balatonberény településkép védelméről szóló 10/2021. (VIII. 30.) önkormányzati rendelet 28. § (3) és (4) bekezdése helyébe a következő rendelkezések lépnek:

„(3) Magánterületen elhelyezhető nem gazdasági célú reklámeszköz

*a)* cégér,

*b)* cégtábla, cégfelirat és címtábla,

*c)* mobil zászló.

(4) Új, nem gazdasági célú reklámeszköz az épülethomlokzaton csak a meglévő, használaton kívüli berendezés egyidejű eltávolításával helyezhető el.”

**10. §**

A Balatonberény településkép védelméről szóló 10/2021. (VIII. 30.) önkormányzati rendelet 28. alcím címe helyébe a következő rendelkezés lép:

**„28. Cégérek, cégtáblák, cégfeliratok, címtáblák és mobil zászlók elhelyezése”**

**11. §**

A Balatonberény településkép védelméről szóló 10/2021. (VIII. 30.) önkormányzati rendelet 30. § (4) és (5) bekezdése helyébe a következő rendelkezések lépnek:

„(4) Ablakokra, kirakatok üvegezésére dekoráció, felirat nem helyezhető el, kivéve az önálló betűkből vagy ábrából álló cégjelzést, melynek mérete nem haladja meg a kirakat felületének 10%-át.

(5) Mobil zászló épület falára csak zászlótartó berendezéssel helyezhető el, rendeltetési egységenként maximum 2 db, egyenként max. 1 m2 felülettel. Mobil zászló előkertben ingatlanonként 3 db helyezhető el.”

**12. §**

A Balatonberény településkép védelméről szóló 10/2021. (VIII. 30.) önkormányzati rendelet 29. alcím címe helyébe a következő rendelkezés lép:

**„29. A nem gazdasági célú reklámeszközre vonatkozó településképi követelmények alóli eltérési szabályok”**

**13. §**

A Balatonberény településkép védelméről szóló 10/2021. (VIII. 30.) önkormányzati rendelet 31. § (1) bekezdése helyébe a következő rendelkezés lép:

„(1) Balatonberény rendezvény naptárában szereplő rendezvény közterületen történő reklámozása kizárólag a 9. mellékletben felsorolt helyen kifeszíthető transzparensen (közérdekű molinón), évente összesen legfeljebb 12 hét időtartammal megengedett.”

**14. §**

A Balatonberény településkép védelméről szóló 10/2021. (VIII. 30.) önkormányzati rendelet 34. § (1) bekezdése helyébe a következő rendelkezés lép:

„(1) Településképi bejelentési eljárást kell lefolytatni a 10. mellékletben meghatározott esetekben, az engedély nélkül végezhető építési tevékenységek megkezdése előtt, továbbá az építmények rendeltetésének megváltoztatása esetében.”

**15. §**

(1) A Balatonberény településkép védelméről szóló 10/2021. (VIII. 30.) önkormányzati rendelet 35. § (4) bekezdés a) pontja helyébe a következő rendelkezés lép:

*(Településképi kötelezési eljárást kell lefolytatni a településkép védelmének érdekében, különösen:)*

„*a)* településképet rontó cégérek, cég- és üzletjelzések megszüntetése érdekében, amennyiben nem felelnek meg a rendeletben meghatározott szabályoknak, különösen, ha:

*aa)* állapota nem megfelelő,

*ab)* megjelenése idejétmúlt vagy félrevezető,

*ac)* nem illeszkedik a településképbe vagy környezetéhez,”

(2) A Balatonberény településkép védelméről szóló 10/2021. (VIII. 30.) önkormányzati rendelet 35. § (5) és (6) bekezdése helyébe a következő rendelkezések lépnek:

„(5) Településképi kötelezési eljárást kell lefolytatni a településképi bejelentés nélkül vagy attól eltérően végzett építési tevékenység és rendeltetésváltoztatások esetében.

(6) A településképi követelmények településképi kötelezésben megállapított határidőre történő nem teljesítése esetére az ingatlan tulajdonosával szemben 200.000 – 2.000.000 forintig terjedő településképi bírság szabható ki.”

(3) A Balatonberény településkép védelméről szóló 10/2021. (VIII. 30.) önkormányzati rendelet 35. § (8) bekezdése helyébe a következő rendelkezés lép:

„(8) A be nem fizetett településkép-védelmi bírság köztartozásnak minősül, ami adók módjára hajtandó be és Balatonberény Község Önkormányzatának bevételét képezi.”

**16. §**

(1) A Balatonberény településkép védelméről szóló 10/2021. (VIII. 30.) önkormányzati rendelet 4. melléklete az 1. melléklet szerint módosul.

(2) A Balatonberény településkép védelméről szóló 10/2021. (VIII. 30.) önkormányzati rendelet 10. melléklete a 2. melléklet szerint módosul.

(3) A Balatonberény településkép védelméről szóló 10/2021. (VIII. 30.) önkormányzati rendelet 11. melléklete a 3. melléklet szerint módosul.

**17. §**

Hatályát veszti a Balatonberény településkép védelméről szóló 10/2021. (VIII. 30.) önkormányzati rendelet

*a)* 1. § (5) bekezdés h) pontja,

*b)* 2. § 17. pontja,

*c)* 2. § 23. pontja,

*d)* 10. § a) pontja,

*e)* 11. alcíme,

*f)* 12. § (2) és (3) bekezdése,

*g)* 25. alcíme,

*h)* 26. §-a,

*i)* 27. § (6) bekezdése,

*j)* 31. § (2) bekezdése,

*k)* 34. § (5) bekezdés d) pontja,

*l)* 4. melléklet 5. pontja,

*m)* 8. melléklete,

*n)* 10. melléklet 2. pont.

**18. §**

Ez a rendelet a kihirdetését követő harmadik napon lép hatályba.

*1. melléklet az .../... . (... . ... .) önkormányzati rendelethez*

1. A Balatonberény településkép védelméről szóló 10/2021. (VIII. 30.) önkormányzati rendelet 4. melléklet címe helyébe a következő rendelkezés lép:

**„A helyi egyedi védelem alatt álló épületek (H1), a helyi egyedi védelem alatt álló homlokzatok (H2), a helyi egyedi védelem alatt álló objektumok (H3) felsorolása, és a helyi jelentőségű területi védelem területeinek (He) felsrolása”**

*2. melléklet az .../... . (... . ... .) önkormányzati rendelethez*

1. A Balatonberény településkép védelméről szóló 10/2021. (VIII. 30.) önkormányzati rendelet 10. melléklet 1. pont helyébe a következő pont lép:

„1. Ingatlanon vagy építményen cégér, cég- és üzletjelzés, portálmatricázás kihelyezése, megváltoztatása, megállító, kínáló tábla elhelyezése előtt.”

*3. melléklet az .../... . (... . ... .) önkormányzati rendelethez*

1. A Balatonberény településkép védelméről szóló 10/2021. (VIII. 30.) önkormányzati rendelet 11. melléklet 2. és 3. pontja helyébe a következő pontok lépnek:

„2. **A tervezett építési tevékenység, vagy rendeltetésváltoztatás helye, a telek helyrajzi száma:**

|  |
| --- |
|  |

3. **A folytatni kívánt építési tevékenység, vagy rendeltetésváltoztatás megjelölése:**

|  |
| --- |
|  |

”

2. A Balatonberény településkép védelméről szóló 10/2021. (VIII. 30.) önkormányzati rendelet 11. melléklet 6. pontja helyébe a következő pont lép:

„6. **Az építési tevékenység elvégzése, a rendeltetésváltozás megvalósítása tervezett időtartama:**

|  |
| --- |
|  |

”